Vakar darba dienas beigās Daugmales stacijā zem vilciena pakļuvis kāds vīrietis. Pašam negadījumam aculiecinieku ir maz, taču pēc notikušā garāmgājējus izbrīnījis fakts, kāpēc vīrieša ķermenis atrodas tālu no gājēju tiltiņa, no kurienes teorētiski cilvēks varēja nokrist.
Latvijas dzelzceļā norāda, ka iedzīvotāju aizdomas ir pamatotas, cilvēks gluži vienkārši skrējis pāri sliedēm neatļautā vietā, turklāt pēdējā brīdī apzināti uz tām apstājies.
Protams, policijā uzsākts kriminālprocess un šo versiju vēl pārbaudīs. Jāpiebilst, ka šogad Latvijā uz dzelzceļa sliedēm jau gājuši bojā desmit cilvēki. Pusē gadījumu ir aizdomas par pašnāvību.